Diari Oficial de la Generalitat Valenciana


Sumari del DOGV 2548, del 11-07-1995 (1995/835358)

RESOLUCIÓ de 22 de juny de 1995, de la Secretaria General de la Conselleria d'Administració Pública, per la qual es disposa la publicació del conveni entre la Secretaria d'Estat d'Hisenda (Direcció General del Centre de Gestió Cadastral i Cooperació Tributària) i la Conselleria d'Agricultura, Pesca i Alimentació de la Comunitat Autònoma Valenciana, per a la realització d'ortofotografies en l'àmbit d'aquesta comunitat autònoma.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2548

Data del DOGV
:   11-07-1995

Secció del DOGV
:   ALTRES DISPOSICIONS

Número del document
:   1995/835358


Data del document
:   22-06-1995

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIó de 22 de juny de 1995, de la Secretaria General de la Conselleria d'Administració Pública, per la qual es disposa la publicació del conveni entre la Secretaria d'Estat d'Hisenda (Direcció General del Centre de Gestió Cadastral i Cooperació Tributària) i la Conselleria d'Agricultura, Pesca i Alimentació de la Comunitat Autònoma Valenciana, per a la realització d'ortofotografies en l'àmbit d'aquesta comunitat autònoma.   
Subscrit, després de la tramitació prèvia reglamentària, entre la Secretaria d'Estat d'Hisenda (Direcció General del Centre de Gestió Cadastral i Cooperació Tributària) i la Conselleria d'Agricultura, Pesca i Alimentació de la Comunitat Autònoma Valenciana, el dia 20 de gener de 1995, un conveni per a la realització d'ortofotografies en l'àmbit d'aquesta comunitat autònoma, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0341/95, i que figura com a annex d'aquesta resolució.  
València, 22 de juny de 1995.- El secretari general de la Conselleria d'Administració Pública.  
Conveni entre la Secretaria d'Estat d'Hisenda (Direcció General del Centre de Gestió Cadastral i Cooperació Tributària) i la Conselleria d'Agricultura, Pesca i Alimentació de la Comunitat Autònoma Valenciana per a la realització d'ortofotografies en l'àmbit d'aquesta comunitat autònoma  
València, 20 de gener de 1995  
Reunits  
D'una banda, el Sr. Enrique Martínez Robles, Secretari d'Estat d'Hisenda, en nom i representació de l'administració de l'Estat, en virtut del que s'estableix en la disposició final primera del Reial Decret 1.558/1977, de 4 de juliol.  
I de l'altra, el Sr. Josep Maria Coll i Comin, conseller d'Agricultura, Pesca i Alimentació de la Comunitat Autònoma Valenciana, en nom i representació d'aquesta, i facultat expressament per a aquest acte per l'Acord del Govern Valencià de data 10 de gener de 1995, en què es va aprovar aquest conveni de cooperació.  
Ambdues parts, en la qualitat amb què intervenen en aquest acte, es reconeixen recíprocament la capacitat legal per a firmar aquest conveni i  
Exposen  
Primer  
L'administració de l'Estat, en virtut de la Llei 39/1988, de 28 de desembre, reguladora de les Hisendes Locals, té atribuïdes les competències relatives a la formació, la conservació, la revisió, la renovació i les altres funcions inherents als cadastres immobiliaris, que constitueixen la base de dades i descripcions dels béns immobles, amb expressió de les circumstàncies físiques, econòmiques i jurídiques necessàries per a conéixer la propietat territorial i la definició d'aquesta en els diferents aspectes i aplicacions.  
Segon  
Que la Direcció General del Centre de Gestió Cadastral i Cooperació Tributària (DG del CGCCT) té en marxa un pla de producció, a escala nacional, d'ortofotografies realitzades de manera general a escala 1:5.000 i amb ampliacions a 1:2.000 en la Cornisa Cantàbrica o zones molt parcel·lades, que es du a terme amb la finalitat primordial de servir de base cartogràfica als treballs en execució avançada de renovació cadastral, sense detriment de molts altres usos que pogueren derivar-se de la seua qualitat i uniformitat.  
El nivell d'execució es pot xifrar en un 67 per cent de la totalitat del país, mentre que, pel que fa a la Comunitat Autònoma Valenciana, aquest percentatge es redueix al 61 per cent. El procés de producció d'ortofotografies es completa amb la generació de perfils digitals del terreny, vàlids per a arribar a la creació d'un model digital d'aquest en un futur pròxim.  
Tercer  
La Generalitat Valenciana, en l'àmbit de les disposicions contingudes en el seu Estatut d'Autonomia, aprovat mitjançant la Llei Orgànica 5/1982, d'1 de juliol, exerceix nombroses competències, entre les quals es poden esmentar les relacionades amb l'agricultura, l'ordenació del territori, l'urbanisme i l'habitatge. A fi de desenvolupar-les, cal un coneixement precís del territori i de la realitat immobiliària del seu àmbit.  
Quart  
La Llei Reguladora de les Hisendes Locals, en la disposició addicional quarta, punt 2, indica que la base de dades cadastral pot ser utilitzada per les administracions públiques.  
Cinquè  
Que a la Comunitat Autònoma Valenciana, li interessa disposar, com més prompte millor, de la totalitat de les ortofotografies del seu territori, no solament de les ja concloses, sinó també de les que encara estan per fer, i accelerar-ne l'acabament.  
Sisè  
Que seria convenient evitar duplicitats en els treballs en execució o factibles de ser executats per distintes administracions per obtenir productes cartogràfics molt semblants, amb vista a la continuïtat, la uniformitat i l'economia que això comporta.  
Per això, acorden la subscripció d'aquest conveni de cooperació, d'acord amb les següents  
Clàusules  
Primera. Objecte del conveni  
L'objecte d'aquest conveni és la cooperació en la realització d'ortofotografies en l'àmbit territorial de la Comunitat Autònoma Valenciana.  
Segona. Obligacions de les parts  
1. La DG del CGCCT ha fat ortofotografies sobre el 61 per cent de l'àmbit territorial d'aquesta comunitat autònoma, a escala 1:5.000 (amb ampliacions a escala 1:2.000 en zones molt parcel·lades), de les quals se subministrarà una còpia en paper fotogràfic opac tipus RC a la Conselleria d'Agricultura, Pesca i Alimentació de la Comunitat Autònoma Valenciana.  
2. La DG del CGCCT i la Comunitat Autònoma Valenciana realitzaran les ortofotografies de la resta del territori d'aquesta comunitat, detallat en l'annex I, amb subjecció estricta al plec de condicions particulars que la DG del CGCCT ha utilitzat per a l'execució d'aquests treballs.  
3. La DG del CGCCT i la Comunitat Autònoma Valenciana efectuaran la contractació dels treballs per a la realització de les ortofotografies a què fa referència aquest conveni, el pressupost d'execució dels quals puja a 586.362.088 pessetes, segons es detalla en l'annex II.  
Cadascuna de les parts firmants d'aquest conveni contractarà el 50 per cent del pressupost d'execució i soportarà, per tant, una despesa de 855.650.001 pessetes, distribuïda en anualitats segons el detall següent:  
Exercici 1995  
DG del CGCCT 56.327.593 PTA  
Comunitat Valenciana 49.819.860 PTA  
 \_\_\_\_\_\_\_\_\_\_\_\_\_\_\_\_  
 85.543.047 PTA  
Exercici 1996  
DG del CGCCT 54.139.246 PTA  
Comunitat Valenciana 41.568.811 PTA  
 \_\_\_\_\_\_\_\_\_\_\_\_\_\_\_\_  
 939.404.720 PTA  
El cost dels treballs que s'han de contractar, l'assumirà la DG del CGCCT a càrrec del concepte 93.07.135Q.889 i la Comunitat Autònoma Valenciana, a càrrec del concepte 17.61.99.781.63.958.15, projecte codi 1103, de la Llei de Pressuposts de la Generalitat Valenciana per a 1995.  
La comissió de seguiment que s'estableix en la clàusula tercera determinarà les respectives zones geogràfiques d'actuació corresponents a cada una de les parts firmants del conveni.  
La forma de contractació serà, igual que per a la resta del territori nacional en què es desenvolupa el projecte, mitjançant licitació en concursos públics pel procediment obert entre empreses especialitzades.  
4. La DG del CGCCT lliurarà a la Comunitat Autònoma Valenciana, de les parts contractades per aquell, la documentació següent:  
a) En el cas d'ortofotos a escala 1:5.000:  
- Ortonegatiu emmarcat en caràtula amb les mateixes dades d'identificació que els ortopositius, perforat per a penjar-lo en un arxivador vertical.  
- Ortopositiu a escala 1:5.000 en pel·lícula de poliester transparent tramat, de dues cares en brillantor, amb els accessoris necessaris per a penjar-lo en un arxivador vertical.  
- Una còpia en paper fotogràfic opac tipus RC, amb els accessoris necessaris per a arxivar-la correctament.  
Donat el cas que les ortofotos comprenguen n termes municipals adjacents, el nombre de còpies que es lliuraran serà n.  
- Els perfils dels models fotogramètrics generats en l'obtenció de les ortofotografies, segons el format definit en l'annex V del plec de condicions particulars.  
b) En el supòsit d'ortofotos a escala 1:2.000 obtingudes per ampliació de les 1:5.000, segons les especificacions del plec de condicions particulars corresponent:  
- Ortonegatiu emmarcat en caràtula, amb les mateixes dades d'identificació que els ortopositius i perforat per a penjar-lo en un arxivador vertical.  
- Ortopositiu a escala 1:5.000 en poliester transparent tramat de dues cares, brillantor (1 exemplar).  
- Quatre ortopositius ampliats a escala 1:2.000, un de cada un dels quadrants en què es pot dividir l'ortonegatiu, en pel·lícula de poliéster transparent per ambdues cares i tramada per una d'elles (1 exemplar).  
- Una ampliació a escala 1:2.000, en paper fotogràfic opac tipus RC, amb els accessoris necessaris per a arxivar-la correctament, de cada un dels quadrants de l'original. Donat el cas que alguna de les ampliacions comprenga n termes municipals adjacents, el nombre de còpies d'aquesta que es lliuraran serà n.  
- Un ortopositiu opac en paper tipus RC, a escala 1:5.000, amb els accessoris necessaris per a arxivar-lo correctament.  
- Els perfils dels models fotogramètrics generats en l'obtenció de les ortofotografies, segons el format definit en l'annex V del plec esmentat.  
D'una altra banda, la Comunitat Autònoma Valenciana lliurarà a la DG del CGCCT, del que ella haja realitzat, els documents següents:  
a) En el cas d'ortofotos a escala 1:5.000:  
- Ortonegatiu emmarcat en caràtula amb les mateixes dades d'identificació que els ortopositius, perforat per a penjar-lo en un arxivador vertical.  
- Ortopositius a escala 1:5.000 en pel·lícula de poliéster transparent tramat, de dues cares en brillantor (2 exemplars), amb els accessoris necessaris per a penjar-los en un arxivador vertical.  
- Tres còpies en paper fotogràfic opac tipus RC, amb els accessoris necessaris per a arxivar-les correctament.  
Donat el cas que les ortofotos comprenguen n termes municipals adjacents, el nombre de còpies que es lliuraran serà 2n+1.  
- Dues còpies azogràfiques de l'ortopositiu transparent.  
- Els perfils dels models fotogramètrics generats en l'obtenció de les ortofotografies, segons el format definit en l'annex V del plec de condicions particulars.  
b) En el supòsit d'ortofotos a escala 1:2.000 obtingudes per ampliació de les 1:5.000, segons les especificacions del plec de condicions particulars corresponent:  
- Ortonegatiu, emmarcat en caràtula, amb les mateixes dades d'identificació que els ortopositius i perforat per a penjar-lo en un arxivador vertical.  
- Ortopositiu a escala 1:5.000 en poliéster transparent tramat de dues cares, brillantor (1 exemplar).  
- Quatre ortopositius ampliats a escala 1:2.000, un de cada un dels quadrants en què es pot dividir l'ortonegatiu, en pel·lícula de poliéster transparent per ambdues cares i tramat per una d'elles (1 exemplar).  
- Dues ampliacions a escala 1:2.000, en paper fotogràfic opac tipus RC, amb els accessoris necessaris per a arxivar-les correctament, de cada un dels quadrants de l'original. Donat el cas que alguna de les ampliacions comprenga n termes municipals adjacents, el nombre de còpies d'aquesta que es lliuraran serà 2n.  
- Un ortopositiu opac en paper tipus RC, a escala 1:5.000, amb els accessoris necessaris per a arxivar-lo correctament.  
- Els perfils dels models fotogramètrics generats en l'obtenció de les ortofotografies, segons el format definit en l'annex V del plec esmentat.  
5. Tenint en compte l'experiència dels serveis tècnics de la DG del CGCCT en el control de qualitat en treballs idèntics als convinguts i en vista de la uniformitat d'aquests, se'ls encomana específicament a aquells l'exercici uniforme del control esmentat.  
Tercera. Comissió de seguiment  
Dins el mes següent a la subscripció d'aquest conveni, es constituirà una comissió copresidida, per part de la DG del CGCCT, pel subdirector general de Cadastres Immobiliaris Rústics i, per part de la Comunitat Autònoma Valenciana, pel cap del Servei de Supervisió de Projectes de la Secretaria General de la Conselleria d'Agricultura, Pesca i Alimentació, i composta, a més, per dues persones de cadascun dels òrgans que intervenen, amb l'objecte d'elaborar i proposar les mesures que en facen possible el funcionament correcte, i de dur a terme el control i el seguiment de les activitats objecte del conveni.  
Quarta. Difusió  
En relació amb les ortofotografies, propietat de la DG del CGCCT, realitzades per aquesta i subministrades a la Comunitat Valenciana, a les quals fa referència el punt 1 de la clàusula segona, només podran ser utilitzades per aquesta comunitat dins els seus fins específics.  
No obstant això, podrà facilitar-les a altres entitats o particulars, dins del marc que s'estableix en l'article setè del Reial Decret 1485/1994, d'1 de juliol (BOE de 19 de juliol), pel qual s'aproven les normes que han de regir per a l'accés a informació cadastral cartogràfica i alfanumèrica de la DG del CGCCT i per a la distribució pública d'aquella.  
Pel que fa a les ortofotografies i la informació generades per raó d'aquest conveni, podran ser distribuïdes per la DG del CGCCT i la Comunitat Valenciana, segons els seus models i vies, considerant en aquesta distribució la copropietat paritària d'ambdues institucions sobre aquelles.  
Cinquena. Vigència i denúncia del conveni  
El termini de vigència del conveni s'estendrà des de la data en què se signe fins a la recepció de la totalitat dels treballs, més un any, comptador a partir de la recepció, per a manteniment. El conveni s'entendrà prorrogat tàcitament per períodes successius d'un any mentre no siga denunciat.  
La denúncia del conveni per qualsevol de les parts signants s'haurà de realitzar amb una antelació mínima de sis mesos a l'acabament del termini de vigència inicialment convingut o posteriorment prorrogat.  
Sisena. Jurisdicció  
En el supòsit que les controvèrsies no s'hagen pogut resoldre en la Comissió de Seguiment o en el cas que una de les parts incomplesca les obligacions derivades d'aquest conveni, la jurisdicció competent per a conèixer d'aquestes qüestions serà la contenciosa administrativa. El tribunal competent serà el que es determine per l'aplicació de les regles de l'article 62.1 de la Llei d'Enjudiciament Civil, en relació amb la disposició addicional sisena de la Llei de la Jurisdicció Contenciosa Administrativa.  
I com a prova de conformitat, subscriuen aquest conveni, per duplicat i a un sol efecte, en el lloc i la data indicats en l'encapçalament.  
El conseller d'Agricultura, El secretari d'Estat  
Pesca i Alimentació de la d'Hisenda del Ministeri  
Comunitat Valenciana d'Economia i Hisenda  
Josep Maria Coll i Comin Enrique Martínez Robles  
ANNEX I  
PROVíNCIA D'ALACANT  
 SUPERFíCIE  
TERME MUNICIPAL NO REALITZADA  
Agost 6.664  
Aspe 7.090  
Elx 32.607  
Hondón de las Nieves 6.668  
Hondón de los Frailes 1.255  
Monforte del Cid 7.949  
Novelda 7.565  
Pilar de la Horadada 7.977  
Rafal 162  
Ráfol de Almunia 488  
Romana, la 4.329  
TOTALS PROVíNCIA 82.971 ha  
 NOMBRE DE MUNICIPIS 11  
PROVíNCIA DE CASTELLó  
 SUPERFíCIE  
TERME MUNICIPAL NO REALITZADA  
Almenara 2.763  
Alquerías del NiÑo Perdido 1.257  
Argelita 1.547  
Artana 3.633  
Ayódar 2.436  
Benafer 1.703  
Benicarló 4.786  
Cabanes 13.164  
Canet lo Roig 6.867  
Caudiel 6.238  
Cervera del Maestre 9.324  
Fanzara 3.498  
Figueroles 1.209  
Forcall 3.921  
Fuente la Reina 750  
Fuentes de Ayódar 1.098  
Gátova 3.041  
Herbés 2.712  
Mata, la 1.516  
Morella 41.354  
 Hortells  
 Morella la Vella  
 Xiva de Morella  
Navajas 789  
Olocau del Rey 4.398  
Palanques 1.432  
Pina de Montalgrao 3.160  
Puebla de Benifasar 7.356  
 Ballestar, el  
 Boixar, el  
 Coratxà  
 Fredes  
Ribesalbes 855  
Sot de Ferrer 866  
Tales 1.453  
Todolella 3.403  
Torre d'En Besora, la 1.187  
Traiguera 5.976  
Vallat 501  
Vila-real 5.516  
Villanueva de Viver 595  
Villores 531  
Zorita del Maestrazgo 6.883  
 TOTALS PROVíNCIA 157.718 ha  
   
 NOMBRE DE MUNICIPIS 42  
PROVíNCIA DE VALèNCIA  
 SUPERFíCIE  
TERME MUNICIPAL NO REALITZADA  
Ademuz 10.042  
Ador 1.381  
Alaquàs 390  
Albal 737  
Albalat de la Ribera 1.429  
Albalat dels Sorells 462  
Albalat dels Tarongers 2.134  
Alboraya 834  
Albuixech 442  
Alcácer 892  
Alcublas 4.351  
Aldaia 1.605  
Alfafar 1.010  
Alfara de Algimia 1.171  
Alfara del Patriarca 198  
Alfarrasí 638  
Alfauir 622  
Algar de Palancia 1.315  
Algemesí 4.148  
Algimia de Alfara 1.445  
Alginet 2.407  
Almàssera 274  
Almiserat 744  
Almoines 212  
Almussafes 1.077  
Alqueria de la Comtessa, l' 215  
Alzira 11.042  
Andilla 14.278  
Ayelo de Rugat 783  
Bèlgida 1.726  
Bellreguard 285  
Bellús 954  
Benavites 427  
Benetússer 78  
Beniarjó 275  
Beniatjar 1.137  
Benicolet 1.129  
Benifaió 2.015  
Benifairó de la Valldigna 2.020  
Benifairó de les Valls 435  
Beniflá 62  
Benigánim 3.344  
Beniparrell 368  
Benirredrá 39  
Benisuera 212  
Bétera 7.573  
Bicorp 13.650  
Bolbaite 4.039  
Bonrepòs i Mirambell 105  
Bufali 319  
Bugarra 4.031  
Burjassot 344  
Calles 6.454  
Camporrobles 8.950  
Canet d'en Berenguer 384  
Carcaixent 5.925  
Carrícola 460  
Casas Altas 1.595  
Casas Bajas 2.265  
Castelló de Rugat 1.915  
Castellonet 543  
Castielfabib 10.819  
Catarroja 1.304  
Caudete de las Fuentes 3.460  
Chella 4.349  
Chelva 19.056  
Chera 5.446  
Chulilla 6.178  
Cofrentes 10.318  
Corbera 2.027  
Cortes de Pallás 23.301  
Cullera 5.382  
Daimús 315  
DomeÑo 6.584  
Dos Aguas 12.152  
Eliana, l' 877  
Emperador 1.248  
Estivella 2.092  
Faura 164  
Favara 945  
Foios 648  
Font d'en Carròs, la 990  
Fortaleny 457  
Fuenterrobles 4.945  
Gandia 6.083  
 Beniopa  
 Benipeixcar  
Gestalgar 6.973  
Gilet 1.128  
Godella 832  
Guadasequies 326  
Guadassuar 3.529  
Guardamar 110  
Hiqueruelas 1.880  
Jalance 9.477  
Jarafuel 10.309  
Llaurí 1.363  
Llocnou de Sant Jeroni 647  
Llombai 5.557  
Llutxent 4.012  
Loriguilla 6.670  
Losa del Obispo 1.217  
Lugar Nuevo de la Corona 4  
Manises 1.965  
Massalfassar 253  
Massamagrell 616  
Massanassa 559  
Meliana 473  
Millares 10.551  
Miramar 256  
Mislata 206  
Moncada 1.583  
Monserrat 4.558  
Montaberner 740  
Montichelvo 816  
Montroy 3.139  
Museros 1.248  
Náquera 3.871  
Navarrés 4.704  
Oliva 5.993  
Olleria, l' 3.222  
Otos 1.107  
Paiporta 393  
Palma de Gandía 1.404  
Palmera 98  
Palomar 776  
Paterna 4.396  
Petrés 187  
Picanya 722  
Picassent 8.586  
Piles 394  
Pinet 1.189  
Pobla de Farnals, la 361  
Pobla del Duc, la 1.887  
Polinyà de Xúquer 1.267  
Potries 307  
Puçol 1.806  
Puebla de San Miguel 6.358  
Puig 2.683  
Quart de les Valls 843  
Quart de Poblet 1.964  
Quartell 318  
Quatretonda 4.355  
Quesa 7.316  
Rafelbunyol 420  
Rafelcofer 203  
Ráfol de Salem 433  
Real de Gandía 607  
Real de Montroi 1.832  
Requena 81.421  
Riola 559  
Rocafort 243  
Rótova 753  
Rugat 307  
Sagunt 13.236  
Salem 861  
Sedaví 183  
Segart 664  
Sempere 383  
Silla 2.503  
Simat de la Valldigna 3.849  
Sollana 3.923  
Sot de Chera 3.398  
Sueca 9.252  
Tavernes Blanques 74  
Tavernes de la Valldigna 4.923  
Teresa de Cofrentes 11.080  
Terrateig 632  
Torre Baja 282  
Torrent 6.921  
Torres Torres 1.177  
Tous 12.752  
Utiel 23.691  
Vallanca 5.661  
Venta del Moro 27.259  
Villalonga 4.332  
Villar del Arzobispo 4.070  
Villargordo del Cabriel 7.161  
Vinalesa 153  
Xeraco 2.022  
Xeresa 1.685  
Xirivella 515  
Zarra 4.972  
 TOTALS PROVíNCIA 660.373 ha  
   
 NOMBRE DE MUNICIPIS 183  
   
ANNEX II  
PRESSUPOST D'EXECUCIó  
Superfície (ha)  
Província 1:5.000 1:2.000 Total  
Alacant 82.971 - 82.971  
Castelló 286.643 - 157.718  
València 681.635 189.874 511.615  
 080.721 037.313 100.875  
Pressupost (amb inclusió del 15% de l'IVA)  
690.067 ha x 200 PTA/ha + 210.995 ha x 300 PTA/ha=  
= 004.272.623 PTA